आसामनि गिबि मन्थ्रि सर्बानन्द सन'वाल बिथांआ दैदेननाय हादोरसा सोरखारनि मन्थ्रि केबिनेटनि गुबुन सासे सोद्रोमा आरो असम गण परिषद दोलोनि आफादगिरि अतुल बरा बिथांनि दैदेननायाव मोनसे गोजौ थाखोनि थान्दै हान्जाया हादोरसानि सोरबिथिंआव सानफा एफा दिननिफ्रिय सोलिबाय थानाय दुंहाव थासारिनि बागै सावराय लायनाय जायो। लोगोसे खौरांगिरि (Reporter's) जों जानाय मुगा मुगि बुब्लियाव मन्थ्रि (Minister) आरो दोलोनि दैदेनगिरि (Party President) बुङो दि अस'मिया रावखौ आसामनि मावख'वारि राव (State Official Language) महरै गायसंलांनायाव नारसिनो होन्ना फोरमायो। बेफोरनि अनगायैबो बै गंसे सावराय जथुमावनो मिरु सोरखारा आसाम गोरोबथानि दफा नं 6 नि बिथायाव दाजानाय गोजौ थाखोनि बिबानगोरा थानाय दैदेनगिरि मोना दैखांनाय गासैबो रोखोमनि दाबि, आंखाल एबा थागिबि सुबुं माहारिनि संबिजिदारि रैखाथि आरो मोनथाइ थामोनथाखौ लाखिनायाव जा सुबुरुन दिथा होलांगोन जोंनि दोलोआ मानिनानै लागोन बुंथिहरो।